Fersiwn 1_Carfan 15 
[image: ]

TYSTYSGRIF RADDEDIG mewn Cadarnhau Ymarfer Gwaith Cymdeithasol
LEFEL 6 - 60 credyd
BMPF6044C


PORTFFOLIO’R DYSGWR
(PORTH AGORED a PHRIFYSGOL CYMRU 
Y DRINDOD DEWI SANT)


	Enw’r dysgwr: Eiriol Fflur Owen

Cyfeiriad ebost:
eiriolfflur@live.co.uk / 
2433083@student.uwtsd.ac.uk

Rhif Cofrestru’r Dysgwr yn y Brifysgol:
2433083

Carfan: 21 ac ymlaen


 


ACADEMI CYMRU AR GYFER ARFER PROFFESIYNOL AC YMCHWIL CYMHWYSOL






Tasg 3

Diogelu a gweithio mewn sefyllfaoedd cymhleth - Astudiaeth Achos

Canllawiau:
Gwnewch yn siŵr eich bod yn bodloni’r Safonau Galwedigaethol Cenedlaethol a’r Canlyniadau Dysgu penodol ar gyfer y dasg hon (gweler y llawlyfr). 

	Cwestiwn:
Cwblhewch astudiaeth achos myfyriol, beirniadol ar sail asesiad a wnaed gydag eraill, yn eich maes gwaith chi, sy'n ymwneud â diogelu un ai oedolyn neu blentyn. Dangoswch sut mae'r achos yn berthnasol, neu sut y gallai fod yn berthnasol, i ddeddfwriaeth,  polisïau, strategaethau a gweithdrefnau’n ymwneud â diogelu (gan gynnwys dangos dealltwriaeth o’r rhyng-gysylltiad rhwng darparu gwasanaethau cymdeithasol yng Nghymru o fewn y Deyrnas Unedig, yr Undeb Ewropeaidd (UE) a’r tu allan i’r UE). Rhaid i chi ddangos eich dealltwriaeth o integreiddio dadansoddi wrth asesu, cydweithio a chymhwyso barn broffesiynol mewn sefyllfaoedd cynyddol gymhleth a’r defnydd o theorïau gwaith cymdeithasol. Rhaid i chi gyfeirio at agweddau penodol o weithio yng Nghymru. 


4000 o eiriau (+/- 10%: dylech gynnwys nifer y geiriau ar ddiwedd pob adran).


Byddaf yn edrych ar achos person ifanc a bydd yn cael ei adnabod fel person 2. Rwyf wedi bod yn weithiwr cymdeithasol ar 2 o fewn tîm plant yr awdurdod lleol am 7  mis,  ac mae 2 yn cael ei adnabod fel merch gwyn Cymraeg, sy’n byw mewn ardal wledig yn Ngogledd Cymru.  

Roedd cyfathrebu â 2 yn cael ei gynnal drwy gyfrwng y Saesneg. Er ei bod yn deall ac yn gallu siarad Cymraeg, mae 2 yn teimlo’n fwy cyfforddus yn defnyddio’r Saesneg. Yn unol ag egwyddorion y cynnig Rhagweithiol o fewn y fframwaith strategol Mwy na Geiriau (Llywodraeth Cymru, 2022), roedd yn hanfodol sicrhau bod 2 yn cael y cynnig actif i gyfathrebu yn yr iaith o’i dewis. Mae hyn yn galluogi ei hanghenion i gael eu hadnabod, eu deall a’u parchu’n effeithiol, gan roi pwyslais rhagweithiol ar ei hurddas a’i hawliau fel unigolyn (Gofal Cymdeithasol Cymru, 2025). 

Wrth ddefnyddio model John (1995) i fyfyrio ar fy rôl yn y broses diogelu 2, roedd yn bwysig imi ddeall y gyfraith a rôl deddfwriaeth o fewn fy ymarfer. Mae’r gallu i fyfyrio yn hanfodol mewn gwaith  chymdeithasol gan ei fod yn gwella ansawdd gofal drwy ddysgu o brofiadau ac yn helpu i ddeall yn well pam y cafwyd penderfyniadau eu gwneud, ac i ddeall emosiynau penodol, ac i gefnogi dysgu parhaus a datblygu dulliau gweithio (Koshy et al, 2017).  

Mae model John (1995) yn amlinellu cyfres o gamau sy’n dechrau gyda disgrifio a myfyrio ar brofiadau penodol. Mae’r dull hefyd yn sicrhau archwiliad systematig o ffactorau a allai fod wedi dylanwadu ar y sefyllfa, gan alluogi dysgu yn broffesiynol drwy werthuso profiadol. Gweithiais yn unol ag egwyddorion y Dedddf Gwasanaethau Cymdeithasol a Llesiant (Cymru) DGCLl 2014 a’r canllawiau statudol perthnasol, gan sicrhau bod yr ymarfer yn adlewyrchu dull sy’n seiliedig ar hawliau, yn hyrwyddo urddas, ac yn sicrhau bod ymateb yn briodol i anghenion unigol. 

Mae Cymru wedi datblygu dull gwaith cymdeithasol sy’n symud yn raddol i ffwrdd o fframweithiau traddodiadol y DU. Er bod Deddf Plant 1989 yn parhau i fod yn sail bwysig—yn enwedig o ran diffiniad niwed sylweddol ac ymholi i bryderon, mae Cymru wedi sefydlu trefn ddeddfwriaethol sy’n benodol yn adlewyrchu cyd-destun cymdeithasol a’i blaenoriaethau polisi ei hun. Mae’r datblygiad hwn yn dangos ymrwymiad i system sy’n rhoi pwyslais cryfach ar hawliau ac lles sy’n canolbwyntio ar yr unigolyn, gan gryfhau hunaniaeth broffesiynol gwaith cymdeithasol yng Nghymru.

Yn dilyn cyhoeddi Gwasanaethau Cymdeithasol Cynaliadwy i Gymru: Fframwaith ar gyfer Gweithredu (2011), cyflwynwyd DGCLl (Cymru) 2014. Mae’r ddeddf yn adeiladu ar elfennau allweddol o Ddeddf Plant 1989, yn sefydlu dull sy’n canolbwyntio ar hawliau, llesiant ac anghenion unigolion yng Nghymru. Mae’n pwysleisio ar cydweithredu, atal a chynaliadwyedd, gan adlewyrchu gwerthoedd Cymreig mewn ymarfer cymdeithasol cyfoes. 
	Comment by Lea Merian Jones (PLANT): Hwn wedi cryfhau gen ti ond mae gofyn ti fynd cam ymhellach er mwyn cael y cymhariaeth feirniadol 'na oedd y darllenydd yn gofyn amdano.  Meddylia: Sut mae dull diogelu plant Cymru yn debyg neu'n wahanol i wledydd Ewropeaidd neu wledydd eraill? Ac wedyn rhoi gwerthusiad o cryfderau a chyfyngiadau'r gwahanol dulliau.
Mae’r DGCLl (Cymru) 2014 yn gweithredu fel fframwaith polisi sy’n galluogi integreiddio systematig o hawliau dynol a deddfwriaeth berthnasol arall i ymarfer a llunio polisïau yng Nghymru. Trwy gydblethu darpariaethau’r Mesur Hawliau Plant a Phobl Ifanc (Cymru) 2011, gofynion Deddf Cydraddoldeb 2010, ac egwyddorion rhyngwladol megis Confensiwn y Cenhedloedd Unedig ar Hawliau’r Plentyn (1989), mae Cymru yn datblygu dull polisi sy’n symud y tu hwnt i gydymffurfio ffurfiol ac yn hytrach yn gwreiddio hawliau a llesiant fel egwyddorion craidd. Mae’r aliniad hwn â safonau Ewropeaidd ac arferion rhyngwladol yn cryfhau atebolrwydd, tryloywder a chysondeb polisi, gan sicrhau bod hawliau plant, cydraddoldeb a lles cymdeithasol yn cael eu hystyried yn strwythurol ym mhob cam o’r broses bolisi. O ganlyniad, mae gweithwyr cymdeithasol yng Nghymru nid yn unig yn gweithredu o fewn fframwaith cyfreithiol cadarn ond hefyd yn medru defnyddio’r egwyddorion hyn i herio anghydraddoldebau, hyrwyddo lles, a gweithredu’n foesegol mewn cyd-destun polisi sy’n seiliedig ar hawliau (Rees a Roberts, 2021). 

Mae diogelu o fewn gwasanaethau cymdeithasol yng Nghymru yn cael ei lywio gan DGCLl (Cymru) 2014, mae wedi sefydlu dull hawliau sy’n rhoi llais, dewis a rheolaeth unigolion wrth wraidd pob penderfyniad ac ymyriad. O dan Ran 7 o’r Ddeddf, mae gan awdurdodau lleol a’u asiantaethau sy’n cydweithio ddyletswydd statudol i adnabod ac ymateb i risg o niwed, gan weithio’n aml asiantaethol i sicrhau diogelwch a lles plant ac oedolion mewn perygl. 
Caiff y ddeddfwriaeth ei gweithredu drwy Weithdrefnau Diogelu Cymru. Mae’r gweithdrefnau hyn yn darparu fframwaith gweithredol ar gyfer asesu risg, rhannu gwybodaeth a chydlynu camau diogelu. Gwneir hyn drwy integreiddio egwyddorion ataliol, cydweithredol a chynaliadwy.
Mae’r system ddiogelu yng Nghymru yn hyrwyddo dull sy’n canolbwyntio ar yr unigolyn ac yn sicrhau bod ymyriadau perthnasol yn cael eu gwneud, yn seiliedig ar dystiolaeth broffesiynol gadarn (Williams a Chaney, 2016).

Wrth ystyried fy nghyfrifoldebau o dan DGCLl (Cymru) 2014, mae’n bwysig cydnabod y pwyslais ar alluogi unigolion a sicrhau bod eu llais, eu dewis a’u rheolaeth yn ganolog i’r gwasanaethau a chaiff ei ddarparu. Mae dealltwriaeth gadarn o’r ddeddfwriaeth a’r rôl broffesiynol yn galluogi ymarfer effeithiol o fewn polisïau lleol a chenedlaethol, gan sicrhau bod anghenion a hawliau’r unigolyn—yn yr achos hwn, unigolyn 2—yn parhau i lywio pob ymyriad. 

Codwyd pryderon difrifol ynghylch diogelu pan ddaeth y teulu i sylw’r heddlu yn dilyn amheuaeth o weithgaredd sy’n ymwneud â chyffuriau yn y cartref. Yn sgil ‘raid’ cyffuriau, darganfuwyd 2 yn ei hystafell wely yn ysmygu cyffuriau gyda aelod o’r teulu sy’n oedolyn. Yn ogystal, roedd brawd a chwaer iau 2 hefyd yn bresennol yn y tŷ ar yr adeg hon. Codwyd pryderon sylweddol ynghylch diogelwch, lles ac amgylchedd byw’r plant, ac yn galw am ymyriad priodol yn unol â phrosesau diogelu statudol. 
 
Mae’r Gweithdrefnau Diogelu Cymru (GDC) a’r canllawiau cysylltiedig (Gofal Cymdeithasol Cymru, 2025b) wedi eu datblygu i gefnogi ymarferwyr drwy ddarparu fframwaith ymarferol ar gyfer gweithdrefnau diogelu Cymru, yn unol â gofynion Rhan 7 o Ddeddf Gwasanaethau Cymdeithasol a Llesiant (Cymru) 2014. Maent hefyd yn tynnu ar adrannau perthnasol o’r canllaw statudol Gweithio Gyda’n Gilydd i Ddiogelu Pobl – Cyfrol 5 (Llywodraeth Cymru, 2018a), sy’n amlinellu dulliau cydweithredol ar gyfer diogelu unigolion sydd mewn perygl.  

Oherwydd y pryderon diogelu, roedd yn angenrheidiol dilyn y canllawiau perthnasol, gan gynnwys cynnal trafodaeth aml asiantaethol rhwng y gweithiwr cymdeithasol a’r heddlu er mwyn rhannu gwybodaeth a chytuno ar y camau nesaf. O dan Adran 47 o Ddeddf Plant (1989), mae’n ofynnol cynnal ymholiadau drwy siarad â’r unigolyn a’r teulu i asesu’r sefyllfa. Gan nad oeddwn wedi cwblhau’r hyfforddiant angenrheidiol i arwain ymholiad o’r fath, roedd yn briodol i weithiwr cymdeithasol cymwys o fewn y tîm ymgymryd â’r broses asesu. Ar sail y dystiolaeth a gasglwyd, penderfynwyd mai’r cam nesaf oedd cychwyn y broses o gofrestru unigolyn 2 ar y rhestr amddiffyn plant. 

Yn dilyn yr asesiad risg, daeth yn angenrheidiol cynnal cyfarfod amlasiantaethol. Pwrpas y cyfarfod yw rhannu gwybodaeth rhwng yr asiantaethau sy’n gweithio gyda’r teulu—gwasanaethau cymdeithasol, yr heddlu, iechyd ac addysg. Trwy wneud hyn, mae’r sefyllfa’n cael ei hasesu’n gynhwysfawr, ac mae llais y person ifanc a’r teulu yn cael ei ystyried.
Yn dilyn y cyfarfod cychwynnol, cytunwyd y dylid rhoi 2 a’i brawd/chwaer iau ar y gofrestr amddiffyn plant. O ganlyniad, bydd angen cynnal cyfarfodydd amlasiantaethol bob 4–6 wythnos er mwyn sicrhau bod y gefnogaeth gywir a phriodol yn cael ei darparu i’r teulu.

Os gwelir bod risgiau neu beryglon uniongyrchol, cyfrifoldeb ar y awdurdod lleol yw i gynnal ymchwiliad o dan Adran 47 o Ddeddf Plant 1989. Bydd rhaid cwblhau’r ymchwiliad o fewn 10 diwrnod gwaith ac mae’n cynnwys asesiad penodol o’r pryderon a gafwyd ei rhannu er mwyn cadarnhau a oes potensial am niwed sylweddol, yn ogystal â’r tebygolrwydd y bydd y niwed hynny yn parhau ac yn rhoi’r unigolyn mewn risg o berygl. Bydd canlyniad yr ymchwiliad yn penderfynu ar y camau nesaf.

Os cadarnheir y pryderon ond nad oes risg o niwed parhaus, caiff y plentyn a’r teulu eu hasesu o dan Adran 21 o DGCLl (Cymru) 2014. Mae hwn yn asesiad sy’n canolbwyntio ar yr unigolyn, gyda’r posibilrwydd y caiff unrhyw anghenion a nodir eu diwallu drwy Adran 37, ac o bosibl drwy gytuno ar gynllun gofal a chymorth o dan Adran 54 o’r un Ddeddf. 

Fel arall, os bydd cadarnhad bod pryderon ac bod yn debygol o barhau, mae ymarferwyr yn dilyn Rhan 7 o DGCLl (Cymru) 2014, fel gwelir o fewn y canllawiau diogelu (Llywodraeth Cymru, 2018a) a’r canllawiau diogelu Cymru, er mwyn diogelu unigolion. Os oes tystiolaeth o niwed sylweddol, bydd y sefyllfa’n symud i’r broses amddiffyn plant, gyda’r cam cyntaf yn cynnwys cynhadledd achos. Mae’r cynadleddau hyn yn hanfodol i ddiogelu plant, drwy gael gweithwyr proffesiynol, rhieni ac, os yn briodol, pobl ifanc at ei gilydd i asesu risgiau, cynllunio mesurau diogelwch, a chofrestru plant mewn perygl o fewn 15 diwrnod gwaith i’r ymchwiliad Adran 47. 

Os caiff plentyn ei roi ar y gofrestr amddiffyn plant, bydd angen dilyn y prosesau a nodir yn y canllawiau (Llywodraeth Cymru, 2018), gan gynnwys ymweliadau statudol a chyfarfodydd craidd rheolaidd i fonitro a thrafod y cynllun rheoli risg, gyda therfynau amser clir i’w dilyn. Yn dibynnu ar unrhyw newidiadau cadarnhaol neu negyddol, cynhelir cynadleddau adolygu i ailystyried y risgiau. O ganlyniad i’r adolygiad, gall plentyn gael ei ddadgofrestru o’r broses amddiffyn plant, mae bosib i’r yr awdurdod lleol  cyngor cyfreithiol ynghylch gwneud cais am orchymyn gofal o dan Adran 31 o Ddeddf Plant 1989. Pe bai hyn yn digwydd, byddai unrhyw blentyn sy’n destun gorchymyn gofal yn dod yn blentyn sy’n derbyn gofal.  

Wrth weithredu yn unol â’r egwyddorion, a dilyn canllawiau Gweithio gyda’n gilydd i ddiogelu pobl, mae’n sicrhau bod 2  yn teimlo’n ddiogel ac bod ei llais wedi’u clywed. Mae’n bwysig cydweithio’n effeithiol â’r heddlu, ac yn hyrwyddo cynhwysiant ac ymarfer gwrth-ormes fel y nodir yng Nghod Ymarfer Proffesiynol Gofal Cymdeithasol (2017). 

Yn dilyn tystiolaeth bod risg, ac i enw 2 fynd ar y rhestr amddiffyn plant, roedd yn hanfodol cynnal ymweliad â’r cartref er mwyn egluro’n glir beth mae bod ar y gofrestr yn ei olygu. Yn ôl Gweithio Gyda’n Gilydd i Ddiogelu Pobl (Llywodraeth Cymru, 2018), mae cofrestru yn cyfeirio at y camau ffurfiol a gymerir i ddiogelu plant sydd mewn perygl o niwed. Yn yr achos hwn, y prif ffactor risg oedd camddefnyddio sylweddau. 

Mae ymchwil yn dangos bod camddefnyddio sylweddau gan rieni yn gallu cael effaith ddifrifol ar blant, gan gynyddu’r risg o esgeulustod, camdriniaeth a datblygiad emosiynol gwael (Cleaver, Unell & Aldgate, 2011). Gall hefyd greu amgylchedd cartref ansefydlog neu beryglus, gan gynyddu’r tebygolrwydd y bydd plant yn dechrau defnyddio sylweddau eu hunain, sy’n eu rhoi mewn perygl pellach o niwed (Kroll, 2004). 

Yn ystod fy mhrofiad dysgu mewn ymarfer, datblygais ddefnydd o fodel dysgu profiadol Kolb (2015) fel dull o ddysgu drwy brofiadau – offeryn a model a fu’n gymorth i mi mewn sefyllfaoedd anodd yn y gorffennol. Mae model Kolb (2015, tud. 20–25) yn seiliedig ar gylch pedwar cam sy’n egluro’r broses ddysgu. Mae’r ddau gam cyntaf yn cynnwys y profiad pendant a’r arsylwi myfyriol. Dilynir hyn gan gysylltu profiadau blaenorol a gwybodaeth drwy gam cysyniadoli haniaethol, ac yn olaf, profi damcaniaethau drwy gam arbrofi gweithredol. Fel y nododd Kolb (2015, tt. 49–50), mae’r model dysgu profiadol yn fframwaith sy’n egluro sut mae pobl yn dysgu, ac yn fy annog i fel dysgwr i fyfyrio ar fy mhrofiadau personol ac ennill annibyniaeth wrth wynebu sefyllfaoedd cymhleth. 

Wrth ymweld â chartref 2 a egluro’r pryderon am effaith o gamddefnyddio sylweddau gan y rhiant, ac yn unol â cham 2 model Kolb, sef arsylwi myfyriol, datgelodd y sgwrs gyda 2 y diffyg o ymwybyddiaeth ganddi a’i rieni o effaith camddefnyddio cyffuriau ar lesiant y plant. Fel nodwyd Thompson (2016), mae myfyrio yn hanfodol i ddatblygu ymarfer sensitif ac ymatebol, gan alluogi’r gweithiwr cymdeithasol i ddeall sut mae profiadau’n siapio dealltwriaeth broffesiynol. 

Mae’r dystiolaeth a gyflwynir gan Galvani (2015), sy’n nodi bod camddefnyddio sylweddau’n cynyddu’r tebygolrwydd o amgylchedd cartref ansefydlog ac felly o esgeulustod emosiynol a chorfforol, yn hanfodol wrth lywio barn broffesiynol mewn cyd-destun diogelu. Trwy integreiddio’r dystiolaeth hon yn y cam cysyniadoli haniaethol o’r cylch dysgu, gellir cysylltu profiadau ymarferol â chanllawiau statudol Diogelu Cymru, sy’n pwysleisio’r angen i adnabod ffactorau risg ac asesu effaith amgylchiadau cartref ar ddatblygiad plentyn. Mae ymgorffori theori datblygiad plant yn galluogi ymarferwyr i ddeall goblygiadau ehangach esgeulustod ar ddatblygiad emosiynol, cymdeithasol a gwybyddol, gan gryfhau’r gallu i wneud asesiadau cytbwys a seiliedig ar dystiolaeth. Yn y modd hwn, mae’r broses o gysylltu ymchwil, polisi a theori yn sail i ffurfio barn broffesiynol gadarn sy’n gallu gwrthsefyll craffu ac sy’n canolbwyntio’n gyson ar les y plentyn (Howe, 2011).

Mi weithredais drwy arbrofi gweithredol, drwy drefnu cyfarfod aml asiantaeth. Fel y nododd Kolb (2015, tt. 49–50), mae’r cam hwn yn cynnwys profi damcaniaethau mewn sefyllfaoedd go iawn, gan arwain at ddysgu dyfnach ac annibyniaeth broffesiynol. 

Gan nad oedd y cyfarfod cyntaf gyda 2 mor gynhyrchiol ag y byddwn wedi’i ddisgwyl, roedd yn hanfodol trefnu ail ymweliad o fewn 10 diwrnod, yn unol â gofynion amddiffyn plant.
Yn ystod yr ail gyfarfod, roedd yn bwysig egluro a chyfleu’r ystod o wasanaethau a chefnogaeth sydd ar gael i’r teulu cyfan. Pwysleisiais fod gwasanaethau camddefnyddio sylweddau ar gael yn lleol ac y gallent ddarparu cymorth arbenigol i’r rhai a oedd ei angen.
Er bod cymorth ar gael i’r fam drwy’r gwasanaeth camddefnyddio sylweddau yn yr ardal, penderfynodd hi wrthod y gefnogaeth ar y pryd. Fodd bynnag, gwnaethpwyd yn glir iddi fod ganddi’r hawl i ailystyried a derbyn cymorth ar unrhyw adeg yn y dyfodol.

Gan bod y fam wedi rhannu ei bod yn cael trafferth gyda ymddygiad brawd a chwaer iau 2, roedd gweithiwr cymdeithasol o dim plant hefyd yn cyd-weithio gydag y teulu, ac roedd cynnig o gefnogaeth ar gyfer hyn drwy nyrs ysgol hefyd, mi dderbynnwyd yr gefnogaeth hyn gan rhiant.  

Yn ôl NSPCC (2023), mae camddefnyddio sylweddau gan rieni yn gallu arwain at esgeulustod, eu niweidio yn emosiynol, ac gallu oedi’r plant yn ddatblygiadol sy’n gallu rhoi’r plant mewn perygl o anawsterau seicolegol a chymdeithasol yn hirdymor. 

Mae plant sy’n byw mewn cartref lle mae camddefnyddio sylweddau yn digwydd yn aml yn profi methiant rhieni i ddarparu gofal sylfaenol, gan arwain at hylendid gwael, diffyg goruchwyliaeth a maeth annigonol, ac mae ymchwil yn dangos bod y profiadau hyn yn cynyddu’r risg o ddatblygu gorbryder, iselder ac anhwylderau cysylltiad, gan greu niwed emosiynol a seicolegol hirdymor (Cleaver, Unell and Aldgate, 2011).

Gall hefyd arwain tuag oedi mewn datblygiad ac yn addysgol, hynny yn dilyn dirywiad mewn presenoldeb ysgol. Mae ymchwil yn dangos bod plant sydd wedi bod yn agored i gamddefnyddio sylweddau gan riant yn fwy tebygol o ddefnyddio sylweddau eu hunain pan yn eu arddegau ac/neu oedolyn. Gall hyn waethygu os yw rhiant yn byw mewn tlodi, ansicrwydd tai, a mynediad cyfyngedig at wasanaethau cymorth. 

Yn ôl Iechyd Cyhoeddus Cymru (2023), roedd 4,960 o blant yng Nghymru yn derbyn gofal a chymorth oherwydd camddefnyddio sylweddau gan rieni. Hefyd, cofnodwyd bod  869 o waharddiadau o fewn ysgolion Cymru yn gysylltiedig ag alcohol neu gyffuriau, sy’n gynnydd o 119% ers 2020–21. 

Mae Fframwaith Triniaeth Camddefnyddio Sylweddau ar gyfer Plant a Phobl Ifanc gan Llywodraeth Cymru yn ddogfen strategol sy’n amlinellu dulliau integredig o fynd i’r afael â chamddefnyddio sylweddau yng Nghymru, sydd hefyd yn pwysleisio ar blant, pobl ifanc, a’u teuluoedd. 

Nodau’r Fframwaith yw lleihau niwed sy’n gysylltiedig a chyffuriau a alcohol, gyda’r  gallu i gefnogi teuluoedd sy’n cael eu heffeithio gan gamddefnyddio sylweddau, mae hefyd yn nodi bod hyrwyddo lles yn ffactor pwysig o ddarparu gwasanaethau sy’n canolbwyntio ar y plant o fewn y cartref. Gwelir bod y fframwaith yn cydnabod bod plant yn aml yn dioddef yn ddistaw o ganlyniad rhieni neu oedolion sy’n eu bywydau nhw yn camddefnyddio sylweddau. 

 Mae’r fframwaith  Llywodraeth Cymru (2024)  yn annog partneriaethau rhwng gwasanaethau iechyd, addysg, gofal cymdeithasol, cyfiawnder ieuenctid, a’r trydydd sector i ddarparu cymorth ir teulu. Mae’n pwysleisio ar wasanaethau sy’n ymwybodol o drawma ac sy’n deall effaith o brofiadau sy’n niweidiol ar blant yn ogystal a gallu i ddarparu cymorth sensitif a phwrpasol. 

Wrth gynnal cyfarfodydd statudol bob 10 diwrnod, mi ddaeth yn amlwg nad oedd rhiant, nag 2 yn ymwybodol o effaith cam-ddefnyddio cyffuriau, ond hefyd doedd ddim yn barod i gael gwybodaeth ynglŷn ar effaith. Roedd wedi dod yn amlwg nad oedd 2 yn hapus i fy  gweld gan ei bod yn codi ei llais bob tro oedd y sgwrs yn troi at gyffuriau, roedd 2 i weld yn gallu troi’r cwestiynau yn fy erbyn, ymateb yn negyddol ac yn amddiffynnol a cheisio gwneud i mi beidio gofyn yr cwestiynau oedd yn hanfodol fy mod yn gofyn e.e a yw’r camddefnyddio yn parhau.  

Pan mae person ifanc yn ymateb , mae’n gallu adlewyrchu ar deimladau cymysg fel ofn, cywilydd neu deyrngarwch. Yn ôl WithYou (2025), gall pobl ifanc boeni os y bydd yn rhannu gwybodaeth, yna gall arwain at broblemau i’w hunain neu i’w teulu.  

Mae profiadau o fyw mewn cartref lle mae camddefnyddio sylweddau yn bresennol yn aml yn creu amgylchedd trawmatig i blant, gan arwain at batrymau o bryder, dryswch ac ymddygiad amddiffynnol fel y nodir gan Change Grow Live (2025). O safbwynt datblygiadol, mae trawma o’r fath yn tarfu ar allu’r plentyn i ffurfio ymdeimlad o ddiogelwch a rhagweladwyedd, sy’n hanfodol ar gyfer datblygiad iach. Mae hyn yn cyd-fynd â damcaniaeth atodiad Bowlby, s’yn awgrymu bod plant yn datblygu strategaethau ymddygiadol i ymdopi pan fo’r prif ofalwyr yn anrhagweladwy neu’n anniogel, gan arwain at batrymau atodiad ansicr neu osgoi. Yn ogystal, mae model ecolegol Bronfenbrenner yn tynnu sylw at sut mae ffactorau ar sawl lefel – o’r teulu uniongyrchol i’r systemau cymdeithasol ehangach – yn siapio profiadau’r plentyn, gan ddangos sut y gall camddefnyddio sylweddau rhiant greu effaith gronnus ar draws y microsystem a’r mesosystem. O fewn y cyd-destun hwn, mae Fframwaith Triniaeth Camddefnyddio Sylweddau Llywodraeth Cymru (2024) yn pwysleisio pwysigrwydd dulliau s’yn canolbwyntio ar y plentyn ac sy’n ymwybodol o drawma, gan annog gweithwyr cymdeithasol i flaenoriaethu diogelwch, ymddiriedaeth a pherthnasoedd cyson er mwyn lleihau ail-drawmateiddio. Yn yr un modd, mae DGCLl (Cymru) 2014 yn hyrwyddo dull sy’n rhoi llais a rheolaeth i’r person ifanc, gan sicrhau eu bod yn teimlo’n ddiogel i rannu eu profiadau pan fyddant yn barod. Mae’r pwyslais hwn ar rymuso a rheolaeth bersonol yn cyd-fynd â damcaniaethau datblygiadol sy’n dangos bod ymdeimlad o reolaeth ac asiantaeth yn ffactorau allweddol wrth liniaru effaith trawma ar brosesau gwybyddol ac emosiynol. Trwy fabwysiadu dull sy’n seiliedig ar gryfderau ac sy’n cydnabod gwydnwch y plentyn, gall gweithwyr cymdeithasol greu ymyriadau sy’n adfer ymdeimlad o ddiogelwch a rheolaeth, gan gefnogi datblygiad iach er gwaethaf yr amgylchiadau heriol.	Comment by Lea Merian Jones (PLANT): Rhan yma wedi cryfhau gen ti ond mi fydda ti'n ymateb i'r adborth yn fwy petai ti'n adlewyrchu ar dy waith efo 2 ac egluro sud wnes di weithio mewn ffordd sy'n dangos ymwybyddiaeth o effaith trawma.

Yn dilyn sgyrsiau gyda 2, roedd yn amser i mi feddwl am ffyrdd arall o allu cyfathrebu yn effeithiol gyda’g 2, felly mi roedd y dull o gyfweld cymhellol yn ddull therapiwtig sy’n canolbwyntio ar y person ifanc ac sy’n cael ei ddefnyddio’n eang mewn gwaith cymdeithasol i annog newid ymddygiad, yn enwedig o fewn achosion o’r fath yma o gamddefnyddio sylweddau. Mae’n seilio ar egwyddorion sy’n mynegi empathi, datblygu anghydfod, rholio gyda gwrthwynebiad, a chefnogi hunan-effeithiolrwydd (Miller a Rollnick, 2013). Trwy ddefnyddio technegau fel cwestiynau agored, gwrando, adlewyrchol, a chrynodebau, mae’n fy ngallu i feithrin ymddiriedaeth ac annog unigolion i archwilio eu cymhellion mewn ffordd ddi-farn.  

Wrth fyfyrio ar fy ymarfer drwy lens Cylch Myfyrio Gibbs (1988), roedd y sefyllfa’n cynnwys gweithio gyda pherson ifanc a oedd yn byw mewn system deuluol gymhleth lle’r oedd camddefnyddio sylweddau yn dylanwadu ar batrymau cyfathrebu, rolau teuluol ac ymdeimlad o ddiogelwch. Yn ystod y cyfweliadau, defnyddiais egwyddorion cyfweld cymhellol—gan gynnwys gwrando adlewyrchol, cwestiynau agored a chrynodebau—er mwyn creu gofod diogel a di-farn. Roedd hyn yn hanfodol gan fod y person ifanc yn dangos amharodrwydd cychwynnol i rannu profiadau sensitif. Yn unol â damcaniaeth systemau teuluol Bowen, roedd yn amlwg bod ymddygiad y person ifanc yn adlewyrchu tensiynau ehangach yn y system deuluol, gan gynnwys “triangulation” a phatrymau rhyngweithio anaddas a oedd wedi datblygu dros amser. Trwy fabwysiadu dull cydweithredol, llwyddais i weithio nid yn unig gyda’r person ifanc ond hefyd gyda rhieni a gweithwyr proffesiynol eraill, gan sicrhau bod pawb yn rhannu dealltwriaeth gyffredin o’r nodau ac yn cyfrannu’n weithredol at gynllun diogelu’r teulu. Yn ystod cam “teimladau” model Gibbs, cydnabyddais fy mod yn teimlo’n ofalus ond yn hyderus, gan adnabod pwysigrwydd cynnal empathi tra’n cadw ffiniau proffesiynol clir. Yn y cam “gwerthuso”, gwelais fod y dull cydweithredol wedi cryfhau’r berthynas â’r person ifanc: roeddent yn dechrau ymgysylltu’n fwy agored ac yn mynegi ymdeimlad o gael eu clywed a’u parchu. Mae hyn yn cyd-fynd â chanfyddiadau Forrester et al. (2021), sy’n dangos bod cyfweld cymhellol yn gwella ansawdd ymgysylltu mewn achosion diogelu plant. Yn y cam “dadansoddi”, daeth yn amlwg bod ymagwedd gydweithredol yn ategu egwyddorion y DGCLl (Cymru) 2014, sy’n pwysleisio llais, rheolaeth ac ymyrraeth gynnar. Yn y camau “casgliad” a “chynllun gweithredu”, cydnabyddais bwysigrwydd parhau i gyfuno dulliau sy’n ymwybodol o drawma, dealltwriaeth systemig a gweithio cydweithredol er mwyn sicrhau bod y person ifanc yn parhau i deimlo’n ddiogel ac yn rymus. Trwy ymgorffori’r dulliau hyn, gallaf greu ymyriadau sy’n cefnogi newid cynaliadwy ac yn cryfhau gwydnwch y person ifanc o fewn eu system deuluol ehangach.

Mae grwpiau craidd yn elfen ganolog o’r broses amddiffyn plant yng Nghymru, gan weithredu o fewn fframwaith Rhan 7 o DGCLl (Cymru) 2014 a’r Gweithdrefnau Diogelu Cymru. Ar ôl i blentyn gael ei gofrestru ar y Rhestr Amddiffyn Plant, mae’r grŵp craidd—sy’n cynnwys y gweithiwr cymdeithasol, gweithwyr proffesiynol allweddol a’r rhieni—yn cyfarfod o fewn 10 diwrnod gwaith i’r gynhadledd amddiffyn gychwynnol ac yna o leiaf bob pedair wythnos. Prif rôl y grŵp yw gweithredu a monitro’r cynllun amddiffyn plant, rhannu gwybodaeth amlasiantaethol, asesu newidiadau mewn risg, a sicrhau bod y mesurau diogelwch a gytunwyd yn cael eu dilyn yn gyson. Mae’r dull cydweithredol hwn yn galluogi ymyrraeth amserol ac effeithiol, gan sicrhau bod diogelwch a lles y plentyn yn parhau wrth wraidd pob penderfyniad proffesiynol (Llywodraeth Cymru, 2018). Wrth fyfyrio ar fy mhrofiad drwy lens Cylch Myfyrio Gibbs (1988), roedd y grŵp craidd penodol hwn yn enghraifft gadarnhaol o gydweithio: roedd cyfathrebu’n agored, roedd pob asiantaeth yn cyfrannu’n weithredol, ac roedd y rhieni’n teimlo’n rhan o’r broses yn hytrach na bod dan archwiliad. Fodd bynnag, rwyf hefyd wedi profi sefyllfaoedd eraill lle’r oedd tensiynau rhwng gweithwyr proffesiynol—megis anghytundebau ynghylch lefel y risg neu ddiffyg rhannu gwybodaeth amserol.

Yn unol â chanllawiau diogelu Llywodraeth Cymru (2018a), daeth yr ymarferwyr i’r casgliad, ar sail y dystiolaeth a gyflwynwyd, fod y pryderon a godwyd ynghylch 2 yn ddilys oherwydd ei gysylltiadau a’i ddefnydd o gyffuriau. Fodd bynnag, cytunodd yr holl weithwyr proffesiynol fod y niwed a brofwyd yn ystod y digwyddiad dan sylw yn sylweddol, gan adlewyrchu lefel o risg a oedd yn gofyn am ymateb statudol. O ganlyniad, a chan ddilyn y gweithdrefnau a nodir yn y canllawiau diogelu (Llywodraeth Cymru, 2018a) a’r Gweithdrefnau Diogelu Cymru, penderfynwyd mai’r cam mwyaf cymesur ac addas oedd cofrestru 2 a’i chwiorydd ar y gofrestr amddiffyn plant. Mae’r cam hwn yn adlewyrchu’r angen i fonitro’r sefyllfa’n agos, cydlynu ymyriadau aml asiantaethau, a sicrhau bod cynllun amddiffyn cadarn ar waith i leihau risg a hyrwyddo diogelwch parhaus y plant. 

Gan bod nifer o wybodaeth wedi ei dderbyn ynglŷn a 2 a chyffuriau,  roedd yn addas ein bod yn ei chyfeirio at y panel cam fanteisio troseddol ar blant lleol, ac fe gefais i'r dasg o gwblhau asesiad  i nodi lefel bresennol y risg i 2. Er mwyn gwneud hyn defnyddiais offer asesu cam fanteisio troseddol Plant Maxwell (2022), sy’n rhan o’r pecyn offer Maxwell et al. (2022) ar gyfer cam fanteisio troseddol plant. Dewiswyd y offer a’r asesiad hyn gan eu bod yn adlewyrchu’n agos o fodel holistaidd o asesu risg (Maclean, 2017). Mae’r model holistaidd yn defnyddio cryfderau o fodelau eraill tra’n mynd i’r afael â’u gwendidau, megis casglu un math o wybodaeth neu beidio â bod yn ddigon penodol i’r unigolyn yng nghanol y broses (Maclean, 2017). 

Mae pecyn offer Maxwell et al. (2022) a’r offer asesu wedi’u cynllunio i gynorthwyo ymarferwyr i ddogfennu pryderon sy’n gysylltiedig â chamsyniad o gam fanteisio troseddol plant. Maent yn cael eu defnyddio fel proses o asesu a monitro risg ar gyfer pobl ifanc. Wedi’u datblygu gyda nifer o ymchwiliadau, mae’r offer hyn yn cyd-fynd â pholisi Cymru, sydd hefyd yn sicrhau bod y dull yn canolbwyntio ar y person ac yn seiliedig ar hawliau, ac yn integreiddio egwyddorion y gweithdrefnau diogelu Cymru a’r Canllawiau Ymarfer Cymru Gyfan. Trwy ddefnyddio’r offer hwn mi roedd yn fy galluogi gael gwybodaeth a oedd yn gallu tynnu gwybodaeth gymhleth ynghyd gan wahanol asiantaethau, i nodi risgiau a allai lywio cynlluniau rheoli risg yn y dyfodol i 2 o fewn fforwm aml asiantaethau o fewn y panel cam fanteisio troseddol plant yn ei gynnal. 

Wrth asesu 2, cymhwysais egwyddorion statudol y Ddeddf Galluedd Meddyliol 2005 (DGM) ynghyd ag egwyddorion Gillick (Gillick v West Norfolk and Wisbech AHA, 1985) er mwyn gwerthuso ei gallu i wneud penderfyniadau gwybodus. Trwy ddull dadansoddol a systematig, asesais ei gallu i ddeall, cadw a phwyso’r wybodaeth am y risgiau sy’n gysylltiedig â defnyddio sylweddau. Ar draws sawl sesiwn, roedd 2 yn dangos cof clir o’r risgiau ac yn gallu mynegi rhesymu cydlynol, er ei bod yn parhau i fynegi awydd i ddefnyddio cyffuriau. Trwy ddadansoddi’r dystiolaeth, dehonglais nad yw parhau i ystyried ymddygiad risg uchel nac wneud penderfyniad anoeth ynddo’i hun yn arwydd o ddiffyg capasiti, ond yn hytrach yn adlewyrchu ei hymreolaeth a’i gallu i wneud penderfyniadau annibynnol. O ganlyniad, cydnabûm ei bod yn gymwys yn ôl egwyddorion Gillick.

O ganlyniad, canolbwyntiwyd ar ymyrraeth barhaus i ddiwallu ei anghenion drwy gynyddu cyswllt teuluol, lleihau dangosyddion risg, a chydweithio ag asiantaethau perthnasol mewn cyfarfodydd aml asiantaethol. Nod hyn oedd lleihau’r tebygolrwydd o  ddefnyddio cyffuriau dros amser a chynnal ei ddiogelwch. Yn gryno, roedd yr asesiad yn dangos bod 2 yn wybodus ac yn gymwys i wneud penderfyniadau ynghylch ei hymddygiad ei hun, ond bod lefel y risg yn parhau’n sylweddol oherwydd ei hamgylchiadau a’r ffactorau allanol sy’n dylanwadu arni. O ganlyniad, y camau nesaf fydd parhau i fonitro’r risg yn rheolaidd drwy’r panel camfanteisio troseddol ar blant, cynnal ymyriadau aml-asiantaethol sy’n canolbwyntio ar leihau dangosyddion risg, a chryfhau ei rhwydwaith cefnogol drwy gysylltiad teuluol a gwasanaethau arbenigol. Bydd y dull hwn yn sicrhau bod ei diogelwch a’i lles yn parhau i fod yn ganolog, gan alluogi ymatebion amserol os bydd ei sefyllfa’n newid. 

